[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 30.7.2007

COM(2007) 455 τελικό

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με την τροποποίηση της απόφασης του Συμβουλίου τής 16ης Δεκεμβρίου 1980 για τη σύσταση της συμβουλευτικής επιτροπής για το πρόγραμμα σύντηξης

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Η μελέτη της ελεγχόμενης θερμοπυρηνικής σύντηξης αποτελεί ένα από τα πεδία έρευνας στον τομέα της πυρηνικής ενέργειας που αναφέρεται στο άρθρο 4 της συνθήκης για την ίδρυση της Ευρωπαϊκής Κοινότητας της Ατομικής (Ευρατόμ). Σύμφωνα με διαδοχικές αποφάσεις του Συμβουλίου, που λήφθηκαν μετά το αρχικό Πρόγραμμα Έρευνας και Εκπαίδευσης της Ευρατόμ του 1958, σκοπός του προγράμματος θερμοπυρηνικής σύντηξης της Κοινότητας είναι να συμπεριλάβει όλες τις εργασίες που εκτελούνται στο πεδίο της ελεγχόμενης θερμοπυρηνικής σύντηξης μέσω μαγνητικής συγκράτησης, στα κράτη μέλη και στις τρίτες χώρες τις πλήρως συνδεδεμένες με την Ευρατόμ[1].

2. Δυνάμει του άρθρου 7 εδάφιο 4 της συνθήκης Ευρατόμ, η Επιτροπή μεριμνά για την εκτέλεση του προγράμματος σύντηξης. Για τους σκοπούς υλοποίησης του προγράμματος σύντηξης, η Επιτροπή επικουρείται από συμβουλευτική επιτροπή.

3. Συμβουλευτική επιτροπή (ΣΕΠΣ) συστάθηκε, σύμφωνα με το άρθρο 4 της απόφασης του Συμβουλίου 4151/81 ATO 103 της 16ης Δεκεμβρίου 1980, με την οποία απόφαση καθορίστηκαν επίσης οι διαδικαστικοί κανόνες λειτουργίας της επιτροπής, περιλαμβανομένου ειδικότερα συστήματος στάθμισης των ψήφων, όπως ορίζεται στο άρθρο 14 της απόφασης αυτής. Με αναφορά στην ανωτέρω απόφαση του Συμβουλίου, του 1980, επανασυστάθηκε η συμβουλευτική επιτροπή με διαδοχικές αποφάσεις του Συμβουλίου για τη θέσπιση ειδικών προγραμμάτων έρευνας και εκπαίδευσης της Ευρατόμ. Η ΣΕΠΣ μετονομάστηκε σε CCE-FU (Συμβουλευτική Επιτροπή για την Έρευνα στη Σύντηξη) στις 17/11/1999, όταν εξέδωσε τον εσωτερικό της κανονισμό, σύμφωνα με το άρθρο 12 της απόφασης του Συμβουλίου της 16ης Δεκεμβρίου 1980.

4. Με την απόφαση 2006/970/Ευρατόμ[2] του Συμβουλίου, της 18ης Δεκεμβρίου 2006, καθορίστηκε το έβδομο πρόγραμμα-πλαίσιο δραστηριοτήτων πυρηνικής έρευνας και κατάρτισης της Ευρωπαϊκής Κοινότητας Ατομικής Ενέργειας (Ευρατόμ), το οποίο συμβάλλει επίσης στη δημιουργία γνωσιοκεντρικής κοινωνίας που στηρίζεται στον Ευρωπαϊκό Χώρο Έρευνας.

5. Με βάση το άρθρο 7 παράγραφος 2 της απόφασης του Συμβουλίου 2006/976/Ευρατόμ, της 19ης Δεκεμβρίου 2006[3], η Επιτροπή επικουρείται από συμβουλευτική επιτροπή για την υλοποίηση των συναφών με τη σύντηξη πτυχών του ειδικού προγράμματος (Ευρατόμ) έρευνας, ανάπτυξης και εκπαίδευσης στον τομέα της πυρηνικής ενέργειας (2007-2011). Η σύνθεση της συμβουλευτικής επιτροπής καθώς και οι λεπτομερείς κανόνες και διαδικασίες λειτουργίας της, συμπεριλαμβανομένου του συστήματος στάθμισης των ψήφων, βασίζονται στην απόφαση του Συμβουλίου της 16ης Δεκεμβρίου 1980.

6. Τα δικαιώματα ψήφου στην CCE-FU (πρώην CCFP - ΣΕΠΣ) τροποποιούνται ανάλογα, μετά από κάθε προσχώρηση νέων κρατών μελών. Τελευταία τροποποιήθηκαν με την απόφαση του Συμβουλίου 7368/05 RECH 59, ATO 41, OC 180 της 18/04/05, μετά την προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Ουγγαρίας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, και παρατίθενται στο συνημμένο στην παρούσα παράρτημα 1[4] .

7. Μετά την προσχώρηση των δύο νέων κρατών μελών την 1η Ιανουαρίου 2007[5] και λαμβανομένης υπόψη της Πράξης της 21ης Ιουνίου 2005 περί των όρων προσχώρησής τους [6], ιδίως δε το άρθρο 50 όπου ορίζεται ότι «Οι προσαρμογές των καταστατικών των επιτροπών που έχουν συσταθεί από τις αρχικές Συνθήκες και των εσωτερικών τους κανονισμών, οι οποίες καθίστανται αναγκαίες λόγω της προσχώρησης, πραγματοποιούνται το ταχύτερο δυνατό μετά την προσχώρηση», η CCE-FU συνέστησε ομόφωνα, στις 21 Μαρτίου 2007, να τροποποιηθεί αναλόγως το σύστημα στάθμισης των ψήφων της.

8. Λαμβανομένου υπόψη του ανωτέρω σκεπτικού, η Επιτροπή προτείνει στο Συμβούλιο:

- να εγκρίνει τη συνημμένη πρόταση απόφασης του Συμβουλίου σχετικά με τροποποίηση της απόφασης του Συμβουλίου, της 16ης Δεκεμβρίου 1980, για τη σύσταση συμβουλευτικής επιτροπής για το πρόγραμμα σύντηξης.

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με την τροποποίηση της απόφασης του Συμβουλίου τής 16ης Δεκεμβρίου 1980 για τη σύσταση της συμβουλευτικής επιτροπής για το πρόγραμμα σύντηξης

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7 τέταρτη παράγραφος,

την απόφαση του Συμβουλίου 2006/970/Ευρατόμ[7], σχετικά με το έβδομο πρόγραμμα-πλαίσιο δραστηριοτήτων πυρηνικής έρευνας και κατάρτισης της Ευρωπαϊκής Κοινότητας Ατομικής Ενέργειας (Ευρατόμ), το οποίο συμβάλλει επίσης στη δημιουργία γνωσιοκεντρικής κοινωνίας που στηρίζεται στον Ευρωπαϊκό Χώρο Έρευνας,

την απόφαση του Συμβουλίου, της 19ης Δεκεμβρίου 2006 , σχετικά με το ειδικό πρόγραμμα με το οποίο τίθεται σε εφαρμογή το έβδομο πρόγραμμα πλαίσιο δραστηριοτήτων πυρηνικής έρευνας και εκπαίδευσης (2007-2011) της Ευρωπαϊκής Κοινότητας Ατομικής Ενέργειας (Ευρατόμ)[8], και ιδίως το άρθρο 7 παράγραφος 2, όπου προβλέπεται ότι για τις ανάγκες υλοποίησης του ειδικού προγράμματος η Επιτροπή επικουρείται από συμβουλευτική επιτροπή και ότι, επί θεμάτων σχετικών με τη σχάση, για τη σύνθεση της επιτροπής, καθώς και για τους κανόνες και διαδικασίες λειτουργίας αυτής ισχύουν τα προβλεπόμενα στην απόφαση του Συμβουλίου της 16ης Δεκεμβρίου 1980,

την Πράξη[9] περί των όρων προσχωρήσεως της Δημοκρατίας της Βουλγαρίας και της Ρουμανίας και των προσαρμογών των συνθηκών επί των οποίων βασίζεται η Ευρωπαϊκή Ένωση, και ιδίως το άρθρο 50,

την απόφαση του Συμβουλίου 4151/81 ATO 103 της 16ης Δεκεμβρίου 1980 για τη σύσταση της συμβουλευτικής επιτροπής για το πρόγραμμα σύντηξης και ιδίως το άρθρο 14 όπου ορίζεται σύστημα στάθμισης των ψήφων στην εν λόγω συμβουλευτική επιτροπή, όπως τροποποιήθηκε τελευταία από την απόφαση του Συμβουλίου 7368/05 RECH 59, ATO 41, OC 180 της 18ης Απριλίου 2005[10],

Εκτιμώντας τα ακόλουθα:

(1) Η συμβουλευτική επιτροπή για το πρόγραμμα σύντηξης (CCE-FU) διατυπώνει τις γνώμες της τις σχετιζόμενες με το σημείο ζ) της παραγράφου 5 της απόφασης του Συμβουλίου της 16ης Δεκεμβρίου 1980, σύμφωνα με σύστημα στάθμισης των ψήφων, για τον «προσδιορισμό δράσεων προτεραιότητας ενόψει κατανομής της προτιμησιακής στήριξης».

(2) Η συμβουλευτική επιτροπή για το πρόγραμμα σύντηξης (CCE-FU) συνέστησε ομόφωνα, στις 21 Μαρτίου 2007, την επικαιροποίηση του συστήματος στάθμισης των ψήφων της, το οποίο εφαρμόζεται στην επιτροπή που αναφέρεται στο άρθρο 14 της απόφασης του Συμβουλίου της 16ης Δεκεμβρίου 1980, για θέματα που αφορούν τη σύντηξη, με σκοπό να συμπεριληφθούν τα δικαιώματα ψήφου των νέων κρατών μελών μετά την προσχώρησή τους.

(3) Λαμβανομένων υπόψη των ανωτέρω, ενδείκνυται πλέον η ανάλογη τροποποίηση της απόφασης του Συμβουλίου της 16ης Δεκεμβρίου 1980 για τη σύσταση της συμβουλευτικής επιτροπής για το πρόγραμμα σύντηξης,

ΑΠΟΦΑΣΙΖΕΙ:

Άρθρο μόνον

Στην παράγραφο 14 της απόφασης του Συμβουλίου της 16ης Δεκεμβρίου 1980 για τη σύσταση της συμβουλευτικής επιτροπής για το πρόγραμμα σύντηξης, οι τελευταίες δύο προτάσεις αντικαθίστανται από το ακόλουθο κείμενο:

«Γνώμες σχετιζόμενες με το σημείο (ζ) της παραγράφου 5 εγκρίνονται με το εξής σύστημα στάθμισης των ψήφων:

Βέλγιο 2

Βουλγαρία 2

Τσεχική Δημοκρατία 2

Δανία 2

Γερμανία 5

Εσθονία 1

Ελλάδα 2

Ισπανία 3

Γαλλία 5

Ιρλανδία 2

Ιταλία 5

Κύπρος 1

Λετονία 1

Λιθουανία 2

Λουξεμβούργο 1

Ουγγαρία 2

Μάλτα 1

Κάτω Χώρες 2

Αυστρία 2

Πολωνία 3

Πορτογαλία 2

Ρουμανία 2

Σλοβενία 1

Σλοβακία 2

Φινλανδία 2

Σουηδία 2

Ηνωμένο Βασίλειο 5

Ελβετία 2

Σύνολο 64

Για την έγκριση γνώμης, απαιτείται πλειοψηφία 33 ψήφων υπέρ, εκ μέρους δεκαπέντε τουλάχιστον αντιπροσωπιών.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ 1[11]

Ισχύον σύστημα ψηφοφορίας στη συμβουλευτική επιτροπή για το πρόγραμμα σύντηξης (τροποποιήθηκε τελευταία από την απόφαση του Συμβουλίου της 18 ης Απριλίου 2005 )

Γνώμες σχετιζόμενες με το σημείο (ζ) της παραγράφου 5 εγκρίνονται με το εξής σύστημα στάθμισης των ψήφων:

Βέλγιο 2

Τσεχική Δημοκρατία 2

Δανία 2

Γερμανία 5

Εσθονία 1

Ελλάδα 2

Ισπανία 3

Γαλλία 5

Ιρλανδία 2

Ιταλία 5

Κύπρος 1

Λετονία 1

Λιθουανία 2

Λουξεμβούργο 1

Ουγγαρία 2

Μάλτα 1

Κάτω Χώρες 2

Αυστρία 2

Πολωνία 3

Πορτογαλία 2

Σλοβενία 1

Σλοβακία 2

Φινλανδία 2

Σουηδία 2

Ηνωμένο Βασίλειο 5

Ελβετία 2

Σύνολο 60

Για την έγκριση γνώμης, απαιτείται πλειοψηφία 31 ψήφων υπέρ, εκ μέρους δεκατεσσάρων τουλάχιστον αντιπροσωπιών.[pic][pic][pic]

[1] Η συνεργασία στο πεδίο αυτό με την Ελβετία βασίζεται στη Συμφωνία που συνήφθη μεταξύ της Ευρατόμ και της Ελβετικής Συνομοσπονδίας στις 30.05.1979 (ΕΕ αριθ. L 242 της 4.9.1978, σ. 2), όπως τροποποιήθηκε το 1982.

[2] ΕΕ L 400 της 30.12.2006, σ. 60.

[3] ΕΕ L 400 της 30.12.2006, σ. 404.

[4] Στο παράρτημα 1 περιγράφονται τα δικαιώματα ψήφου στην CCE-FU που ισχύουν σήμερα, όπως ορίζονται στην παράγραφο 14 της απόφασης του Συμβουλίου 7368/05 RECH 59, ATO 41, OC 180 της 18/04/05.

[5] ΕΕ C 321 της 29.12.2006, σ. 1.

[6] ΕΕ L 157 της 21.6.2005, σ. 203.

[7] ΕΕ L 400 της 30.12.2006, σ. 60.

[8] ΕΕ L 400, 30.12.2006, σ. 404.

[9] ΕΕ L 157 της 21.6.2005, σ. 203· ΕΕ C 321 της 29.12.2006, σ. 1.

[10] ΕΕ L 108 της 29.4.2005, σ. 64.

[11] Σειρά αναφοράς των χωρών σύμφωνα με το άρθρο 12 της Πράξης Προσχώρησης.